ระเบียบเทศบาลตำบลขุนพัดเพ็งระเบียบเทศบาลตำบลขุนพัดเพ็งว่าด้วยข้อมูลข่าวสารของทางราชการพ.ศ.๒๕๕๑ เพื่อให้การบริการ การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของเทศบาลตำบลขุนพัดเพ็งเป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับข้อมูลข่าวสารที่อยู่ในความครอบครองหน่วยงานของรัฐอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบข้อ ๔แห่งประกาศคณะกรรรมการข้อมูลข่าวสารของราชการ เรื่องการเรียกเก็บค่าธรรมเนียมการทำสำเนาหรือขอสำเนาที่มีคำรับรองถูกต้องของข้อมูลข่าวสารของราชการลงวันที่ ๗ พฤษภาคม พ.ศ. ๒๕๔๒ เทศบาลตำบลขุนพัดเพ็งจึงออกระเบียบว่าด้วยข้อมูลข่าวสารของราชการไว้ ดังต่อไปนี้ข้อ ๑ระเบียบนี้เรียกว่า ระเบียบเทศบาลตำบลขุนพัดเพ็งว่าด้วยข้อมูลข่าวสารของราชการ พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบข้อบังคับและคำสั่งอื่นใดของเทศบาลตำบลขุนพัดเพ็ง ในส่วนที่กำหนดไว้แล้วซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้เทศบาล หมายความว่าเทศบาลตำบลขุนพัดเพ็ง ตำบลสระยายโสม อำเภออู่ทอง จังหวัดสุพรรณบุรีหน่วยงานในสังกัด หมายความว่าสำนัก กอง หรือหน่วยงานที่มีฐานะเทียบเท่ากองในสังกัดเทศบาลตำบลขุนพัดเพ็งข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆ ไม่ว่าการสื่อความหมายนั้นจะทำโดยสภาพของสิ่งนั้นเองหรือโดยผ่านวิธีการใด ๆและไม่ว่าจะได้ทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพ หรือเสียงการบันทึกภาพหรือเสียงการบันทึกโดยคอมพิวเตอร์ หรือวิธีอื่นใดที่ทำให้สิ่งที่บันทึกไว้ประยุกต์ข้อมูลข่าวสารของราชการ หมายความว่าศูนย์ข้อมูลข่าวสารที่อยู่ในความครอบครองควบคุมหรือดูแลของศูนย์ข้อมูลข่าวสารและหน่วยงานในสังกัดเทศบาลตำบลขุนพัดเพ็งศูนย์ข้อมูลข่าวสาร หมายความว่าศูนย์ข้อมูลข่าวสารของเทศบาลตำบลขุนพัดเพ็งตามกฎหมายว่าด้วยข้อมูลข่าวสารของราชการนายกเทศมนตรี หมายความว่านายกเทศมนตรีตำบลขุนพัดเพ็งคณะกรรมการ หมายความว่าคณะกรรมการข้อมูลข่าวสารของเทศบาลตำบลขุนพัดเพ็งวัน หมายความว่า วันตามปีปฏิทินวันทำการ หมายความว่าวันทำการตามปกติของหน่วยงานรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ให้นายกเทศมนตรีตำบลขุนพัดเพ็งรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบให้นายกเทศมนตรีตำบลขุนพัดเพ็งมีอำนาจตีความและวินิจฉัยตามที่เห็นสมควรหมวด๑คณะกรรมการข้อมูลข่าวสารของเทศบาลตำบลขุนพัดเพ็ง ข้อ ๖ให้คณะกรรมการข้อมูลข่าวสารของเทศบาลตำบลขุนพัดเพ็งประกอบด้วย(๑) นายกเทศมนตรีตำบลขุนพัดเพ็ง ประธานกรรมการ(๒) รองนายกเทศมนตรีตำบลขุนพัดเพ็ง รองประธานกรรมการ(๓) ปลัดเทศบาลตำบลขุนพัดเพ็ง กรรมการ(๔) หัวหน้าสำนักงานปลัด กรรมการ(๕) หัวหน้ากองคลัง กรรมการ(๖) หัวหน้ากองช่าง กรรมการ(๗) หัวหน้ากองการศึกษา กรรมการ(๘) หัวหน้ากองสาธารณสุขและสิ่งแวดล้อม กรรมการ(๙) หัวหน้ากองสวัสดิการสังคม กรรมการ/เลขานุการ(๑๐) บุคลากร กรรมการ/เลขานุการข้อ ๗ให้คณะกรรมการมีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาตและการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่องค์การบริหารส่วนตำบลหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่น ๆ ที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการข้อ ๘การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดที่ประชุม ให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาดข้อ ๙ให้นำความในข้อ ๘มาใช้บังคับการประชุมคณะกรรมการหรือคณะทำงานที่คณะกรรมการแต่งตั้งโดยอนุโลมข้อ ๑๐มติของคณะกรรมการให้ถือเป็นยุติเว้นแต่มีความเห็นหลายฝ่าย หรือมีเหตุอันควรก็ให้เสนอนายกเทศมนตรีตำบลขุนพัดเพ็งวินิจฉัยชี้ขาดต่อไปหมวด๒ศูนย์ข้อมูลข่าวสาร ข้อ ๑๑ให้จัดตั้งศูนย์ข้อมูลข่าวสารของเทศบาลตำบลขุนพัดเพ็งขึ้นอยู่ในความรับผิดชอบควบคุมหรือดูแลของสำนักปลัดเทศบาลตำบลขุนพัดเพ็งเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย จ่ายแจกรวมทั้งปฏิบัติหน้าที่ให้เป็นไปตามระเบียบและตามกฎหมายว่าด้วยข้อมูลข่าวสารของราชการหมวด๓การจัดระบบข้อมูลข่าวสาร ข้อ ๑๒ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการ กฎหมายอื่นและระเบียบของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่น(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสาร ตามกฎหมายว่าด้วยข้อมูลข่าวสารของราชการประกอบว่าเป็นข้อมูลข่าวสารที่จะเปิดเผยได้หรือเป็นข้อมูลข่าวสารของเทศบาลตำบลเพื่อให้ประชาชนตรวจดู ค้นคว้าหรือขอสำเนาให้หน่วยงานในสังกัดจัดให้มีเจ้าหน้าที่ควบคุมดูแล การตรวจสอบ ติดตามและประสานงานในการดำเนินการตามวรรคหนึ่ง และวรรคสามให้เป็นไปด้วยความเรียบร้อยและเป็นปัจจุบันเสมอรวมทั้งรับผิดชอบในการพิจารณาให้บริการข้อมูลข่าวสารอื่นๆ ที่อยู่ในความครอบครองควบคุมหรือดูแลซึ่งไม่อยู่ในหลักเกณฑ์ที่จะต้องส่งให้ศูนย์ข้อมูลข่าวสารตามวรรคสามข้อ ๑๓ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ ๑๒ วรรคสามหมวด๔การขอตรวจดูการขอข้อมูลข่าวสารและการขออนุญาต ข้อ ๑๔ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาตรวจดูข้อมูลข่าวสารที่ต้องแสดงไว้ทั้งนี้ เพื่อเป็นหลักฐานของราชการข้อ ๑๕การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครอง ควบคุมหรือดูแลของศูนย์ข้อมูลข่าวสาร หรืออยู่ในครอบครอง ควบคุมหรือดูแลของเทศบาลตำบลขุนพัดเพ็ง หรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองควบคุมหรือดูแลของศูนย์ข้อมูลข่าวสาร ให้เจ้าหน้าที่ประจำศูนย์ข้อมูลข่าวสารซึ่งเป็นพนักงานเทศบาลไม่ต่ำกว่าระดับ ๓ เป็นผู้เสนอขออนุญาตผู้มีอำนาจลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ ให้รับรองตามจำนวนที่ผู้ยื่นขอให้รับรองข้อ ๑๖ในกรณีขอตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองควบคุม หรือดูแลของส่วนราชการอื่นให้เจ้าหน้าที่ผู้รับคำขอเสนอเรื่องไปยังส่วนราชการนั้นพร้อมทั้งแนะนำให้ผู้ยื่นคำขอไปประสานกับหน่วยงานนั้นโดยตรงด้วยข้อ ๑๗กรณีการเปิดเผยข้อมูลข่าวสารตามคำขอนั้นหากกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๘กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ยื่นคำขอทราบพร้อมแจ้งให้ผู้ยื่นคำขอทราบถึงสิทธิและระยะเวลาในการอุทรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๙ข้อมูลข่าวสารส่วนบุคคล ตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวข้องกับข้อมูลข่าวสารส่วนบุคคลข้อ ๒๐ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบว่าด้วยการรักษาความลับของทางราชการ พ.ศ.๒๕๔๔ หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการ หรือตามที่ผู้มีอำนาจตามข้อ๑๙ เห็นว่าเป็นเรื่องที่ไม่ต้องเปิดเผยข้อ ๒๑ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีดังกล่าวด้วยข้อ ๒๒ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่าง ๆ ตามหลักเกณฑ์ที่เทศบาลตำบลขุนพัดเพ็งกำหนดหมวด๕ค่าธรรมเนียมและค่าใช้จ่าย ข้อ๒๓ ค่าธรรมเนียมการทำสำเนาโดยเครื่องถ่ายเอกสารกำหนดอัตรา ดังนี้(๑) ขนาดกระดาษ เอ ๔ หน้าละ ๑.๐๐บาท(๒) ขนาดกระดาษ เอฟ ๔ หน้าละ ๑.๕๐บาท(๓) ขนาดกระดาษ บี ๔ หน้าละ ๒.๐๐บาท(๔) ขนาดกระดาษ เอ ๓ หน้าละ ๓.๐๐บาท(๕) ขนาดกระดาษพิมพ์เขียว เอ ๒ หน้าละ ๘.๐๐บาท(๖) ขนาดกระดาษพิมพ์เขียว เอ ๑ หน้าละ ๑๕.๐๐บาท(๗) ขนาดกระดาษพิมพ์เขียว เอ ๐ หน้าละ ๓๐.๐๐บาทข้อ ๒๔ค่าธรรมเนียมการให้ทำรับรองถูกต้องของข้อมูลข่าวสาร กำหนดอัตราค่ารับรองละ ๕ บาทข้อ ๒๕ค่าธรรมเนียมการทำสำเนาจากเครื่องคอมพิวเตอร์บนกระดาษขนาดเอ ๔ หน้าละ ๓ บาทข้อ ๒๖การพิจารณายกเว้นหรือลดอัตราค่าธรรมเนียมและค่าใช้จ่ายเป็นเฉพาะกรณีจะคำนึงถึงการช่วยเหลือผู้มีรายได้น้อย ทั้งนี้ให้อยู่ในดุลยพินิจของประธานคณะกรรมการข้อมูลข่าวสารเทศบาลตำบลขุนพัดเพ็งหรือผู้ที่ประธานคณะกรรมการข้อมูลข่าวสารของเทศบาลตำบลขุนพัดเพ็งมอบหมายข้อ ๒๗รายได้จากค่าธรรมเนียมและค่าใช้จ่าย ให้ถือเป็นรายได้ของเทศบาลตำบลขุนพัดเพ็งหมวด๖กำหนดระยะเวลา ข้อ ๒๘การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลา ดังนี้(๑)การให้บริการข้อมูลข่าวสารที่จัดไว้ให้ประชาชนตรวจดู หรือขอสำเนาหรือขอสำเนาที่มีคำรับรองถูกต้องของข้อมูลข่าวสารที่มีจำนวนข้อมูลไม่มากให้ศูนย์ข้อมูลข่าวสารดำเนินการให้แล้วเสร็จภายในวันทำการที่ได้รับคำขอนั้น(๒) การให้บริการข้อมูลข่าวสารอื่น ๆที่อยู่ในความครอบครอง ควบคุมหรือดูแลของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการ ให้แล้วเสร็จภายในวันทำการนั้นได้ให้แจ้งกำหนดวันและเวลาตามที่เห็นสมควร เพื่อให้ผู้ยื่นคำขอมารับแต่ต้องไม่เกินสิบห้าวันทำการนับจากวันที่ได้รับคำขอในกรณีเหตุจำเป็นอาจขออนุมัติจากนายกเทศมนตรีตำบลขุนพัดเพ็งเพื่อขอขยายเวลาออกไปได้แต่ต้องไม่เกินสามสิบวันทำการนับจากวันที่ได้รับคำขอ(๓) กรณีที่ต้องแจ้งให้มีส่วนได้เสียคัดค้านเมื่อรวมเวลาตั้งแต่วันรับคำขอการแจ้งให้คัดค้านการพิจารณาว่าจะสั่งเปิดเผยหรือไม่เปิดเผย รวมแล้วต้องไม่เกินสามสิบวันทำการยกเว้นในกรณี ที่มีเหตุจำเป็น ให้ขออนุมัตินายกเทศมนตรีตำบลขุนพัดเพ็งขอขยายเวลาออกไปได้ แต่ต้องแสดงเหตุผลและรวมแล้วต้องไม่เกินหกสิบวันทำการหมวด๗สถานที่บริการข้อมูลข่าวสาร ข้อ ๒๙ศูนย์ข้อมูลข่าวสารของเทศบาลตำบลขุนพัดเพ็งตั้งอยู่ที่สำนักปลัดเทศบาลตำบลขุนพัดเพ็ง สำนักงานเทศบาลตำบลขุนพัดเพ็ง หมู่ที่ ๔อำเภออู่ทอง จังหวัดสุพรรณบุรี รหัสไปรษณีย์ ๗๒๒๒๐ หมายเลขโทรศัพท์ ๐ - ๓๕๕๕ -๙๒๗๔ หมายเลขโทรสาร ๐ - ๓๕๕๕ ๙๒๗๔ประกาศณ วันที่ ๑ พฤษภาคม พ.ศ. ๒๕๕๑ไพศาลว่องไวกลยุทธ์นายกเทศมนตรีตำบลขุนพัดเพ็งวัชศักดิ์/ผู้จัดทำ๙กรกฎาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๑๓ ง/หน้า ๔๓/๗ กรกฎาคม ๒๕๕๑